section_heading: Povijest
paragraph_text: “Duboka država” ne predstavlja monolit i u njezinim redovima često dolazi do sukoba oko podjele političkog utjecaja i financijskog plijena. Prijepori nastaju i između suradnika ove ili one strane službe, što posebno danas vidimo u novonostalim neohladnoratovskim okolnostima. No, sve ih povezuje borba za političku i financijsku moć. Disfunkcionalne, paralizirane države zbog djelovanja duboke države pretvaraju se u "plitku državu", koje po svim parametrima bivaju na dnu ljestvica pokazatelja, mladež, ali i stariji obrazovani ubrzano napuštaju takve države, dok operativci “duboke države” jako dobro žive i izruguju se tzv. običnom narodu.